Larisa Laviņa
Larisa Laviņa (1951. gada 27. oktobris — 1998. gada 10. augusts) bija latviešu politiķe, 5. Saeimas deputāte. Latvijas Sociālistiskās partijas biedre. 5. Saeimā tikusi ievēlēta no "Līdztiesības" saraksta. Bija "Līdztiesības" frakcijas priekšsēdētāja biedre, darbojās Izglītības, kultūras un zinātnes komisijā un Pilsonības likuma izpildes komisijā. Laviņa bija pieteikta 6. Saeimas vēlešanām, taču, tā kā viņa bija darbojusies Latvijas Komunistiskajā partijā pēc 1991. gada 13. janvāra, viņas kandidatūra tika atteikta. 1998. gada jūnijā pēc krievu nacionālradikāļu mītiņa Vērmanes dārzā izstājusies no Latvijas Sociālistiskās partijas. Gājusi bojā 1998. gada 10. augustā no gūtām traumām iereibuša autovadītāja izraisītā autoavārijā Rīgā, Brīvības ielā 421. Autoavārijā cieta arī viņas znots, mazdēls un mazmeita. Viņas tēvs bija literāts Jevgēņijs Kleša. Viņas znots ir Aldis Laviņš, kas kopš 2014. gada ir Satversmes tiesas priekšsēdētājs.